  Виталий Пронин Эрик Батуев нимо премилэн лауреатэз ним понна вожвылъяськонэ пыриськыны быгато удмурт но ӟуч кылъёсын гожъяськисьёс. 2011-тӥ арысен усто журналистъёсты пусъё Эрик Батуев нимо премиен. Татчыозь пусъемын ни 13 адями. Эрик Батуев нимо премилэн лауреатэз ним понна вожвылъяськонэ пыриськыны быгато удмурт но ӟуч кылъёсын гожъяськисьёс.Премиез басьтонлы ужъёсты витё 2016-тӥ арын 15-тӥ ноябрёзь «Удмурт Кенеш» огазеяськонын. Адресэз: Ижкар, Октябрьлы 50 ар площадь, 15 номеро юрт, 213 яке 215 номеро кабинетъёс. Озьы ик ужъёсты ыстыны луоз электрон адресъя: udmkenesh@gossovet.udm.ru. Жингыртыны луоз 8 (3412) 68-53-29 яке 68-83-08 телефон номеръёсъя.Публикациослэн, радио-, телепередачаослэн лыдзы 5-лэсь трос луыны кулэ ӧвӧл. Со сяна, вакчияк ивортоно журналистлэн кытын, кӧня ужамез сярысь. Кулэ луоз на ходатайство, тазэ сётыны быгатозы газет-журналъёслэн редакциоссы, творческой союзъёс, «Удмурт Кенеш» огазеяськонлэн ёзъёсыз."Удмурт дунне"  